cyanic-selkie/wikianc huggingface dataset:
Προοδευτικό Δημοκρατικό Κόμμα του Αφγανιστάν
Το κόμμα επανεμφανίστηκε πρόσφατα ως νόμιμο κόμμα, και είναι εγγεγραμμένο στο Υπουργείο Δικαιοσύνης του Αφγανιστάν. Είναι υπό την ηγεσία του Μοχαμάντ Βαλί Αρυά ο οποίος επί του παρόντος διαμένει στις Ηνωμένες Πολιτείες της Αμερικής.
Παραπομπές
Κατηγορία:Σοσιαλδημοκρατικά κόμματα Κατηγορία:Πολιτικά κόμματα στο Αφγανιστάν
Σενκάρ
Γεωγραφία
Το Ρόλας ανήκει στην Επαρχία Κάμπο Ντελγκάντο, στη Συνοικία Ίμπο, τη μικρότερη συνοικία της Κάμπο Ντελγκάντο. Βρίσκεται βορειοδυτικά της Μοζαμβίκης και κεντρο-δυτικά της Κάμπο Ντελγκάντο.
Δείτε επίσης
Κατηγορία:Νησιά της Μοζαμβίκης
Ένωση Βιβλιοπωλών Ηνωμένου Βασιλείου και Ιρλανδίας
Η Ένωση Βιβλιοπωλών Ηνωμένου Βασιλείου και Ιρλανδίας (αγγλ.The Booksellers Association of the United Kingdom and Ireland Limited - BA) είναι μια εταιρεία περιορισμένης ευθύνης, η οποία εκπροσωπεί τους βιβλιοπώλες που δραστηριοποιούνται επαγγελματικά στο Ηνωμένο Βασίλειο και την Ιρλανδία και προωθεί τα συμφέροντα τους. Η BA έχει συσταθεί στην Αγγλία και την Ουαλία και εκπροσωπεί περίπου το 95% των βιβλιοπωλών στις συγκεκριμένες χώρες.
Διοίκηση
Η BA διευθύνεται από το Διοικητικό Συμβούλιο (Board of Directors), το οποίο συνεδριάζει τουλάχιστον τρεις φορές το χρόνο και είναι υπεύθυνο για τη συνολική διαχείριση της ένωσης. Συγκεκριμένα, φροντίζει για τις εσωτερικές υποθέσεις της BA και είναι υπεύθυνο για την οικονομική διαχείριση της. Ένα ακόμη όργανο της ένωσης είναι το Γνωμοδοτικό Συμβούλιο (Advisory Council), το οποίο αποτελείται από τα ανώτερα στελέχη και περίπου 10 ως 15 μέλη και εκπροσωπεί το σύνολο των μελών της BA. Το Γνωμοδοτικό Συμβούλιο έχει συμβουλευτικό χαρακτήρα σχετικά με τις αποφάσεις του Διοικητικού Συμβουλίου, την επαγγελματική εξέλιξη των μελών και τη σύσταση επιμέρους Επιτροπών (Committees), Ομάδων Εργασίας (Working Groups) και Συμβουλευτικών Ομάδων (Advisory Groups).
Σκοπός
Σύμφωνα με την επίσημη ιστοσελίδα της BA, σκοπός της είναι η εκπροσώπηση των βιβλιοπωλών του Ηνωμένου Βασιλείου και της Ιρλανδίας, η υπεράσπιση των συμφερόντων τους και η ενίσχυση του έργου τους.
Δράση
Η BA μέσα από το σύνολο των δραστηριοτήτων της προωθεί τα συμφέροντα των βιβλιοπωλών - μελών της και διοργανώνει και υποστηρίζει ποικίλες εκδηλώσεις και συνέδρια για τη ανάπτυξη συνεργατικών σχέσεων μεταξύ τους. Διεξάγει ετήσιο συνέδριο (Booksellers Association Annual Conference), όπου προβάλλονται και εξετάζονται αναδυόμενα ζητήματα που εντάσσονται στο πλαίσιο των δραστηριοτήτων της ένωσης, αλλά και της πώλησης βιβλίων γενικότερα. Επιπλέον, έχει δημιουργήσει ένα Παράρτημα στην Ιρλανδία (Irish Branch), το οποίο διευθύνεται από μια Επιτροπή Ιρλανδών Βιβλιοπωλών (Irish Branch Committe) και διαχειρίζεται ζητήματα που σχετίζονται με το ιρλανδικό εμπόριο βιβλίων. Τέλος, έχει συστήσει Ομάδες Ειδικών Βιβλιοπωλών (Specialist Bookseller), που εκπροσωπούν τα συμφέροντα των πωλητών σε κάθε τομέα και δημοσιεύει ένα ευρύ φάσμα πληροφοριών για να κρατάει τα μέλη της ενήμερα για σημαντικά ζητήματα και εξελίξεις στο χώρο της βιβλιοπώλησης.
Εξωτερικοί σύνδεσμοι
Βιβλιοπωλων Ηνωμενου Βασιλειου Ιρλανδιας
Αλίαρτος (μυθολογία)
Στην ελληνική μυθολογία ο Αλίαρτος ήταν ο ιδρυτής της ομώνυμης πόλης της Βοιωτίας, γιος του Θέρσανδρου (του γιου του Σισύφου) και αδελφός του Κορώνου.
Πηγές
Αλιαρτος Κατηγορία:Επώνυμοι ήρωες της ελληνικής μυθολογίας Κατηγορία:Μυθικοί βασιλείς του Ορχομενού
Orca (λογισμικό)
Το Orca είναι έργο ελεύθερου και ανοιχτού κώδικα, ευέλικτο, επεκτάσιμο με αναγνώστη οθόνης από το έργο GNOME για άτομα που είναι τυφλά ή με οπτικά προβλήματα. Χρησιμοποιώντας ποικίλους συνδυασμούς σύνθεσης ομιλίας και Μπράιγ, το Orca βοηθά στην παροχή πρόσβασης σε εφαρμογές και εργαλειοθήκες που υποστηρίζουν το AT-SPI (π.χ., την επιφάνεια εργασίας GNOME, Mozilla Firefox/Thunderbird, OpenOffice.org/LibreOffice και GTK+, Qt και εφαρμογές Java Swing/SWT).
Το όνομα Orca, που είναι ένας άλλος όρος για την δολοφόνο-φάλαινα, δείχνει τη μακρά παράδοση της ονομασίας αναγνωστών κειμένου από πλάσματα του νερού, συμπεριλαμβάνοντας το προϊόν της τεχνολογίας υποβοήθησης των Windows που λέγεται JAWS (που αντιστοιχεί στο πρόσβαση εργασίας με ομιλία), τον πρώιμο αναγνώστη οθόνης DOS που λεγόταν Flipper, και την αγγλική εταιρεία προβλημάτων όρασης Dolphin Computer Access.
Από το GNOME 2.16, το Orca είναι ο προεπιλεγμένος αναγνώστης οθόνης της πλατφόρμας GNOME, αντικαθιστώντας το Gnopernicus. Ως αποτέλεσμα, το Orca ακολουθεί τους κύκλους σταθερής έκδοσης του GNOME των περίπου έξι μηνών. To Orca παρέχει ένα αριθμό διανομέων λειτουργικών συστημάτων, όπως το Solaris, Fedora, το openSUSE και το Ubuntu.
Χαρακτηριστικά
Οι κατατομές του Orca επιτρέπουν την αποθήκευση και φόρτωση πολλών διαμορφώσεων και οι χρήστες μπορούν να προσπελάσουν εύκολα διάφορες κατατομές, διευκολύνοντας την πρόσβαση πολυγλωσσικού κειμένου και περιβαλλόντων.
Κατάλογος συντηρητών
Η ανάπτυξη του Orca καθοδηγείται από τους συντηρητές της με τη βοήθεια των κοινοτήτων τους. Οι συντηρητές μέχρι τώρα είναι:
Άλλοι προγραμματιστές που είχαν μεγάλη συνεισφορά στο έργο είναι Marc Mulcahy, Rich Burridge και Scott Haeger.
Εξωτερικοί σύνδεσμοι
Κατηγορία:Ελεύθερο λογισμικό Κατηγορία:Linux
Έμα Γουάτσον
Η  Έμα Σάρλοτ Ντουέρ Γουάτσον (αγγλικά: Emma Charlotte Duerre Watson, γεννήθηκε 15 Απριλίου 1990) είναι Αγγλίδα ηθοποιός, μοντέλο και ακτιβίστρια. Έγινε γνωστή με τον ρόλο της ως Ερμιόνη Γκρέιντζερ στη σειρά των ταινιων Χάρι Πότερ. Κέρδισε το ρόλο της Γκρέιντζερ σε ηλικία εννέα ετών, έχοντας προηγουμένως συμμετάσχει μόνο σε σχολικά θεατρικά έργα. Από το 2001 έως το 2011, πρωταγωνίστησε και στις οκτώ ταινίες Χάρι Πότερ μαζί με τους Ντάνιελ Ράντκλιφ και Ρούπερτ Γκριντ. Ο ρόλος της στη σειρά ταινιών Χάρι Πότερ της έχει χαρίσει αρκετά βραβεία, ενώ της έχει αποφέρει πάνω από 10 εκατομμύρια στερλίνες. Το 2009 ξεκίνησε την καριέρα της ως μοντέλο συμμετέχοντας στη Φθινοπωρινή/Χειμωνιάτικη καμπάνια του οίκου μόδας Burberry.
Το 2007, η Γουάτσον ανακοίνωσε τη συμμετοχή της σε δύο παραγωγές: την ομώνυμη τηλεοπτική προσαρμογή του μυθιστορήματος Ballet Shoes και την ταινία κινουμένων σχεδίων Η βρε αί σιχτιρ σκαω Ουκρανία ντυμενος Βλαντιμίρ Ιστορία του Ντεσπερό (The Tale of Despereaux). Το Ballet Shoes προβλήθηκε στις 26 Δεκεμβρίου 2007 και το παρακολούθησαν 5,2 εκατομμύρια τηλεθεατές, ενώ η ταινία Η Ιστορία του Ντεσπερό, βασισμένη στο ομώνυμο μυθιστόρημα της Κέιτ ΝτιΚαμίλο, κυκλοφόρησε το 2008 και είχε έσοδα άνω των 86 εκατομμυρίων δολαρίων παγκοσμίως.
Το 2012, η Γουάτσον πρωταγωνίστησε στην ταινία Τα Πλεονεκτήματα του να Είσαι στο Περιθώριο (The Perks of Being a Wallflower) του Στίβεν Τσμπόσκι, η οποία αποτελεί τη κινηματογραφική απόδοση του ομώνυμου μυθιστορήματος. Το 2014, υποδύθηκε την Άιλα στο βιβλικό έπος Νώε (Noah) του Ντάρεν Αρονόφσκι.
Πρώτα χρόνια
Η Έμμα Γουάτσον γεννήθηκε στο Παρίσι. Οι γονείς της, Ζακλίν Λούεζμπι και Κρις Γουάτσον, είναι Βρετανοί δικηγόροι. Η Γουάτσον έζησε στο Παρίσι μέχρι τα πέντε της έτη. Μετά το διαζύγιο των γονιών της, μετακόμισε με τη μητέρα και το μικρότερο αδερφό της στο Όξφορντσαϊρ της Αγγλίας, ενώ περνούσε τα Σαββατοκύριακα στο σπίτι του πατέρα της στο Λονδίνο. Η Γουάτσον έχει δηλώσει ότι μιλά λίγα Γαλλικά, αλλά «όχι τόσο καλά» όσο συνήθιζε.
Μετά τη μετακόμισή της στην Οξφόρδη με τη μητέρα και τον αδερφό της, η Γουάτσον φοίτησε στο δημοτικό σχολείο The Dragon School μέχρι τον Ιούνιο του 2003. Από τα έξι της, η Γουάτσον ήθελε να γίνει ηθοποιός και για κάποια χρόνια φοίτησε στη σχολή θεάτρου Stagecoach Theatre Arts τραγούδι, χορό και υποκριτική. Μέχρι την ηλικία των δέκα ετών, είχε συμμετάσχει σε πολλές παραγωγές και σχολικά θεατρικά έργα της σχολής, συμπεριλαμβανομένου τις Arthur: The Young Years και The Happy Prince, αλλά δεν είχε ασχοληθεί επαγγελματικά με την υποκριτική πριν τη σειρά ταινιών Χάρι Πότερ. Η Γουάτσον συνέχισε τις σπουδές στο σχολείο θηλέων δευτεροβάθμιας εκπαίδευσης Headington School, το οποίο βρίσκεται επίσης στην Οξφόρδη. Κατά τη διάρκεια των γυρισμάτων των ταινιών Χάρι Πότερ, η Γουάτσον και οι συνομίληκοί συμπρωταγωνιστές της έκαναν ιδιαίτερα μαθήματα από παιδαγωγό μέχρι και πέντε ώρες την ημέρα. Τον Ιούνιο του 2006, η Γουάτσον έδωσε εξετάσεις για να αποκτήσει Γενικό Πιστοποιητικό Δευτεροβάθμιας Εκπαίδευσης σε 10 μαθήματα, λαμβάνοντας τελικά οχτώ A+ και δύο A στη βαθμολογία.
1999–2003: Ξεκίνημα και επιτυχία/αναγνώριση
Η κυκλοφορία της ταινίας Ο Χάρι Πότερ και η Φιλοσοφική Λίθος (ταινία) το 2001 αποτέλεσε το ντεμπούτο της Γουάτσον στη μεγάλη οθόνη. Η ταινία έσπασε το ρεκόρ του καλύτερου εισπρακτικά ανοίγματος ταινίας και αποτέλεσε την πιο εμπορική ταινία του 2001. Οι τρεις πρωταγωνιστές έλαβαν θετικές κριτικές για τις ερμηνείες τους, με την ερμηνεία της Γουάτσον να ξεχωρίζει. Η εφημερίδα The Daily Telegraph σχολίασε την ερμηνεία της ως «αξιοθαύμαστη», και η ιστοσελίδα IGN ανέφερε ότι η Γουάτσον «έκλεψε την παράσταση». Η Γουάτσον ήταν προτεινόμενη για πέντε βραβεία για την ερμηνεία της, κερδίζοντας τελικά το Βραβείο Young Artist Καλύτερης Νεαρής Ηθοποιού.
Ένα χρόνο αργότερα, πρωταγωνίστησε ξανά ως Ερμιόνη Γκρέιντζερ στην ταινία Ο Χάρι Πότερ και η Κάμαρα με τα Μυστικά (Harry Potter and the Chamber of Secrets), τη δεύτερη προσθήκη στη σειρά. Οι κριτικοί σχολίασαν θετικά τις ερμηνείες των τριών πρωταγωνιστών. Η εφημερίδα Los Angeles Times ανέφερε ότι η Γουάτσον και οι συμπρωταγωνιστές της ωρίμασαν στο διάστημα μεταξύ των δύο ταινιών., ενώ η βρετανική εφημερίδα The Times επέκρινε το σκηνοθέτη Κρις Κολόμπους λέγοντας ότι «υπο-απασχόλησε» το πολύ διάσημο στο κοινό χαρακτήρα της Γουάτσον. Η Γουάτσον έλαβε το Βραβείο Otto από το γερμανικό περιοδικό Bravo για την ερμηνεία της.
2004-2011: Συνεχιζόμενη επιτυχία με τη σειρά Χάρι Πότερ
Το 2004, Ο Χάρι Πότερ και ο Αιχμάλωτος του Αζκαμπάν (Harry Potter and the Prisoner of Azkaban) κυκλοφόρησε. Η Γουάτσον εκτίμησε τον ουσιαστικότερο ρόλο που έπαιζε η Ερμιόνη στην ταινία, αποκαλώντας τον χαρακτήρα της «χαρισματικό» και «ένας φανταστικός ρόλος για να υποδυθείς». Αν και οι κριτικοί σχολίασαν ιδιαίτερα αρνητικά την ερμηνεία του Ράντκλιφ, αποκαλώντας τον «ξύλινο», σχολίασαν θετικά τη Γουάτσον. Η εφημερίδα The New York Times επαίνεσε τη ερμηνεία της, αναφέροντας «Ευτυχώς η μειλιχιότητα του Κύριου Ράντκλιφ αντισταθμίζεται από την αιχμηρή ανυπομονησία της δεσποινίδος Γουάτσον. Ο Χάρι μπορεί να επεκτείνει τις ικανότητες του ως μάγος ... αλλά η Ερμιόνη ... κερδίζει το δυνατότερο χειροκρότημα με την αποφασιστική μπουνιά στη μύτη του Ντράκο Μαλφόι, ο οποίος το άξιζε». Αν και ο Αιχμάλωτος του Αζκαμπάν παραμένει η χειρότερη εισπρακτικά ταινία Χάρι Πότερ ως τον Απρίλιο του 2009, η ερμηνεία της Γουάτσον της χάρισε δύο Βραβεία Otto και το Βραβείο Καλύτερης Παιδικής Ερμηνείας της χρονιάς από το Βρετανικό περιοδικό Total Film.
Με την ταινία Ο Χάρι Πότερ και το Κύπελλο της Φωτιάς (Harry Potter and the Goblet of Fire) το 2005, τόσο η Γουάτσον όσο και η σειρά ταινιών Χάρι Πότερ έφτασαν σε νέα ορόσημα. Η ταινία έκανε ρεκόρ καλύτερου ανοίγματος τριημέρου ταινίας Χάρι Πότερ, αλλά και καλύτερου ανοίγματος τριημέρου στις Η.Π.Α. και στο Ηνωμένο Βασίλειο. Οι κριτικοί επαίνεσαν την όλο και αυξανόμενη ωριμότητα της Γουάτσον και των συμπρωταγωνιστών της. Η εφημερίδα The New York Times σχολίασε την ερμηνεία της ως «συγκινητικά ένθερμη». Για τη Γουάτσον, μεγάλο μέρος του χιούμορ της ταινίας πήγαζε από την ένταση μεταξύ των τριών βασικών χαρακτήρων καθώς ωρίμαζαν. Δήλωσε, «Μου άρεσαν όλοι οι καβγάδες. ... Νομίζω ότι είναι πολύ πιο ρεαλιστικό ότι θα υπήρχαν διαφωνίες και προβλήματα». Προτεινόμενη για τρια βραβεία για την ταινία, η Γουάτσον κέρδισε ένα χάλκινο Βραβείο Otto. Αργότερα την ίδια χρονιά, η Γουάτσον έγινε το νεότερο άτομο που πόζαρε για το εξώφυλλο του περιοδικού Teen Vogue, κάτι που επανέλαβε τον Αύγουστο του 2009. Το 2006, η Γουάτσον υποδύθηκε την Ερμιόνη Γκρέιντζερ στο The Queen's Handbag, ένα ειδικό μίνι-επεισόδιο του Χάρι Πότερ για τον εορτασμό των 80ων γενεθλίων της Βασίλισσας Ελισάβετ Β΄.
Η πέμπτη ταινία της σειράς Χάρι Πότερ, Ο Χάρι Πότερ και το Τάγμα του Φοίνικα (Harry Potter and the Order of the Phoenix), κυκλοφόρησε το 2007. Η ταινία αποτέλεσε μεγάλη εισπρακτική επιτυχία και έκανε ρεκόρ καλύτερου ανοίγματος τριημέρου παγκοσμίως με εισπράξεις 332,7 εκατομμυρίων δολαρίων. Η Γουάτσον κέρδισε το Βραβείο National Movie Καλύτερης Γυναικείας Ερμηνείας. Καθώς η φήμη της ηθοποιού και της σειράς συνεχιζόταν, η Γουάτσον και οι συμπρωταγωνιστές της στη σειρά Χάρι Πότερ, Ντάνιελ Ράντκλιφ και Ρούπερτ Γκριντ, άφησαν τα αποτυπώματα των χεριών, ποδιών και ραβδιών τους μπροστά από το Κινέζικο Θέατρο Γκράουμαν στο Χόλυγουντ στις 9 Ιουλίου 2007.
Μέχρι τον Ιούλιο του 2007, η συμμετοχή της Γουάτσον στη σειρά ταινιών Χάρι Πότερ της είχε αποφέρει πάνω από 10 εκατομμύρια στερλίνες και η ίδια αναγνώρισε ότι δεν θα χρειαζόταν να δουλέψει ποτέ ξανά για οικονομικούς λόγους. Το Μάρτιο του 2009, κατατάχθηκε 6η στη λίστα του περιοδικού Forbes με τους «Πολυτιμότερους Νεαρούς Σταρ», και το Φεβρουάριο του 2010, ονομάστηκε η Υψηλότερα Αμειβόμενη Σταρ του Χόλυγουντ, έχοντας λάβει κατ' εκτίμηση 19 εκατομμύρια στερλίνες το 2009.
Παρά την επιτυχία της ταινίας Ο Χάρι Πότερ και το Τάγμα του Φοίνικα, το μέλλον της σειράς ταινιών Χάρι Πότερ έγινε αβέβαιο, καθώς και οι τρεις βασικοί ηθοποιοί δίσταζαν να υπογράψουν ώστε να αναλάβουν ξανά τους ρόλους τους στις τελευταίες δύο ταινίες της σειράς. Ο Ράντκλιφ τελικά υπέγραψε για τις τελευταίες δύο ταινίες στις 2 Μαρτίου 2007, αλλά η Γουάτσον ήταν πιο διστακτική. Εξήγησε ότι η απόφαση ήταν σημαντική, καθώς οι ταινίες αντιπροσώπευαν επιπλέον τέσσερα χρόνια δέσμευσης στο ρόλο, αλλά τελικά παραδέχθηκε ότι δεν θα μπορούσε ποτέ να αφήσει το ρόλο της Ερμιόνης, υπογράφοντας για το ρόλο στις 23 Μαρτίου 2007.
Ο πρώτος ρόλος της Γουάτσον σε ταινία που δεν σχετιζόταν με τη σειρά Χάρι Πότερ ήταν στην ταινία Ballet Shoes του καναλιού BBC το 2007, που αποτέλεσε προσαρμογή του ομώνυμου μυθιστορήματος της Νόελ Στρίτφαϊλντ. Η σκηνοθέτης της ταινίας, Σάντρα Γκολντμπάχερ, δήλωσε ότι η Γουάτσον ήταν «τέλεια» για το πρωταγωνιστικό ρόλο της επίδοξης ηθοποιού Πολίν Φόσιλ: «Έχει μια διαπεραστική, φίνα αύρα που σε κάνει να θες να την χαζεύεις συνεχώς». Η ταινία Ballet Shoes μεταδόθηκε στο Ηνωμένο βασίλειο στις 26 Δεκεμβρίου 2007 και την παρακολούθησαν 5,7 εκατομμύρια τηλεθεατές, παρά τις μικτές κριτικές. Η Γουάτσον δάνεισε επίσης τη φωνή της στην Πριγκίπισσα Πι στην ταινία κινουμένων σχεδίων Η Ιστορία του Ντεσπερό (The Tale of Despereaux), μια παιδική κωμωδία με πρωταγωνιστές τον Μάθιου Μπρόντερικ και το συμπρωταγωνιστή της στη σειρά Χάρι Πότερ, Ρόμπι Κόλτρεϊν (ο οποίος υποδύθηκε το χαρακτήρα του Ρούμπεους Χάγκριντ). Η ταινία Η Ιστορία του Ντεσπερό κυκλοφόρησε το Δεκέμβριο του 2008 και είχε έσοδα 87 εκατομμυρίων δολαρίων παγκοσμίως.
Τα γυρίσματα για την έκτη ταινία ξεκίνησαν στα τέλη του 2007, με τις σκηνές τις Γουάτσον να γυρίζονται από τις 18 Δεκεμβρίου έως τις 17 Μαΐου 2008. Η ταινία Ο Χάρι Πότερ και ο Ημίαιμος Πρίγκιψ (Harry Potter and the Half-Blood Prince) έκανε πρεμιέρα στις 15 Ιουλίου 2009, ενώ αρχικά είχε ανακοινωθεί ότι θα κυκλοφορούσε το Νοέμβριο του 2008. Με τους πρωταγωνιστές να βρίσκονται στα τέλη της εφηβείας τους, οι κριτικοί ήταν ιδιαίτερα πρόθυμοι να αξιολογήσουν την ερμηνεία τους, την οποία η εφημερίδα Los Angeles Times περιέγραψε ως «ένας περιεκτικός οδηγός στη σύγχρονη υποκριτική του Ηνωμένου Βασιλείου». Η εφημερίδα The Washington Post έγραψε ότι η Γουάτσον έδωσε «την πιο γοητευτική ερμηνεία της μέχρι σήμερα», ενώ η εφημερίδα The Daily Telegraph χαρακτήρισε τους τρεις βασικούς ηθοποιούς ως εξής: «απελευθερωμένοι και γεμάτοι ενέργεια, πρόθυμοι να δώσουν τον καλύτερο εαυτό τους στις ταινίες της σειράς που έχουν απομείνει». Το Δεκέμβριο του 2008, η Γουάτσον δήλωσε ότι θα ήθελε να σπουδάσει στο πανεπιστήμιο μετά το τέλος της σειράς ταινιών Χάρι Πότερ.
Τα γυρίσματα της Γουάτσον για την τελευταία προσθήκη στη σειρά Χάρι Πότερ, την ταινία Ο Χάρι Πότερ και οι Κλήροι του Θανάτου (Harry Potter and the Deathly Hallows), ξεκίνησαν στις 18 Φεβρουαρίου 2009 και τελείωσαν στις 12 Ιουνίου 2010. Για οικονομικούς λόγους αλλά και λόγους που αφορούσαν το σενάριο, το βιβλίο χωρίστηκε σε δύο ταινίες οι οποίες γυρίστηκαν διαδοχικά. Η ταινία Ο Χάρι Πότερ και οι Κλήροι του Θανάτου, Μέρος 1ο κυκλοφόρησε το Νοέμβριο του 2010 ενώ το 2ο Μέρος της ταινίας κυκλοφόρησε τον Ιούλιο του 2011.
Επίσης, εμφανίστηκε στο μουσικό βίντεο κλιπ του συγκροτήματος One Night Only μετά τη γνωριμία της με τον τραγουδιστή του συγκροτήματος Τζορτζ Κρεγκ κατά τη διάρκεια της Φθινοπωρινής/Χειμωνιάτικης καμπάνιας του οίκου μόδας Burberry το 2010. Το βίντεο κλιπ του τραγουδιού «Say You Don't Want It», προβλήθηκε στο κανάλι Channel 4 στις 26 Ιουνίου 2010 και κυκλοφόρησε στις 16 Αυγούστου. Στην πρώτη της ταινία μετά το τέλος της σειράς Χαρι Πότερ, η Γουάτσον εμφανίστηκε στην ταινία Επτά Μέρες με τη Μέριλιν (My Week with Marilyn) υποδυόμενη τη Λούσι, μια βοηθό γκαρνταρόμπας που βγαίνει μερικά ραντεβού με το βασικό χαρακτήρα, Κόλιν Κλαρκ.
2012-2016
Το Μάιο του 2010, αναφέρθηκε ότι η Γουάτσον βρισκόταν σε συζητήσεις για τον πρωταγωνιστικό ρόλο στην ταινία Τα Πλεονεκτήματα του να Είσαι στο Περιθώριο (The Perks of Being a Wallflower), η οποία αποτελεί κινηματογραφική προσαρμογή του ομώνυμου μυθιστορήματος. Τα γυρίσματα ξεκίνησαν το καλοκαίρι του 2011 και η ταινία κυκλοφόρησε το Σεπτέμβριο του 2012
Το 2013, η Γουάτσον πρωταγωνίστησε στην ταινία Οι Ύποπτοι Φορούσαν Γόβες (The Bling Ring). Η ταινία είναι βασισμένη στις πραγματικές ληστείες με στόχο τα σπίτια διασήμων. Η Γουάτσον υποδύεται την Αλέξις Νάιερς (μια νυν τηλεοπτική προσωπικότητα, η οποία ήταν μια από τους επτά εφήβους που είχαν εμπλακεί στις ληστείες). Ενώ η ταινία έλαβε κυρίως μικτές κριτικές, όλοι σχεδόν οι κριτικοί επαίνεσαν την ερμηνεία της Γουάτσον. Ακόμη, είχε ένα υποστηρικτικό ρόλο στην κωμωδία Το Τέλος του Κόσμου (This Is the End) την ίδια χρονιά, όπου υποδύθηκε τον εαυτό της.
Τον Ιούνιο του 2012, επιβεβαιώθηκε ότι η Γουάτσον θα συμπρωταγωνιστούσε στην ταινία Νώε (Noah) του Ντάρεν Αρονόφσκι. Τα γυρίσματα ξεκίνησαν τον επόμενο μήνα και η ταινία κυκλοφόρησε το Μάρτιο του 2014. Επίσης, είναι σε συζητήσεις για να πρωταγωνιστήσει στην κινηματογραφική εκδοχή της Πεντάμορφης και του Τέρατος του Γκιγιέρμο Ντελ Τόρο.
Η Γουάτσον είχε εμπλακεί το 2012 με το ρόλο της Έμμα Φόρεστ στην κινηματογραφική προσαρμογή του βιβλίου της τελευταίας, Your Voice in My Head. Εκείνη την περίοδο, συνδέθηκε με τον σκηνοθέτη του Harry Potter, Ντέιβιντ Γιέιτς. Σε μια συνέντευξη τον Μάιο του 2013, φάνηκε ότι η Γουάτσον δεν θα πρωταγωνιστούσε στην ταινία. Ο Στάνλεϊ Τούτσι δήλωσε ότι ο ρόλος θα πήγαινε αντ' αυτού στην Έμιλι Μπλαντ. Παρ' όλα αυτά, το Σεπτέμβριο του 2013, επιβεβαιώθηκε ότι η Γουάτσον θα πρωταγωνιστούσε τελικά και ότι τα γυρίσματα θα ξεκινούσαν το Νοέμβριο της ίδιας χρονιάς με καινούρια σκηνοθέτη, την Φραντσέσκα Γκρεγκορίνι.
Τον Ιούνιο του 2013, ανακοινώθηκε ότι η Γουάτσον αναμένεται να συνεργαστεί με τον παραγωγό της σειράς ταινιών Χάρι Πότερ, Ντέιβιντ Χάιμαν στην ταινία Queen of the Tearling, η οποία θα βασίζεται σε μια τριλογία βιβλίων που δεν έχει ακόμη κυκλοφορήσει. Θα πρωταγωνιστήσει στην ταινία ως η ηρωίδα Κέλσι Γλιν, ενώ επίσης θα διετελέσει παραγωγός. Η εταιρία Warner Bros. θα είναι υπεύθυνη για την διανομή της ταινίας.
Το Σεπτέμβριο του 2013, αναφέρθηκε ότι η Γουάτσον θα πρωταγωνιστήσει στην ταινία While We're Young, η οποία θα αποτελέσει την κινηματογραφική απόδοση του μυθιστορήματος του 2010 της Αντίνα Χάλπερν με τίτλο 29. Το βιβλίο εστιάζει σε μια γιαγιά με «νεαρή καρδιά» που προτιμά να περνά χρόνο με την εγγονή της (Γουάτσον) και όχι με την κόρη της. Τη σκηνοθεσία της ταινίας θα αναλάβει ο Στίβεν Τσμπόσκι, με τον οποίο η Γουάτσον συνεργάστηκε προηγουμένως στην ταινία Τα Πλεονεκτήματα του να Είσαι στο Περιθώριο (The Perks of Being a Wallflower). Τον Οκτώβριο του 2013, επιλέχθηκε ως Γυναίκα της Χρονιάς από το περιοδικό GQ. Ακόμη, η Γουάτσον συμπρωταγωνίστησε πλάι στον Ήθαν Χοκ στο θρίλερ Regression. Ο Αλεχάντρο Αμενιάμπαρ έγραψε και σκηνοθέτησε την ταινία, η οποία κυκλοφόρησε τον Αύγουστο του 2015. Η Γουάτσον έχει υπογράψει να πρωταγωνιστήσει μαζι με τον Τομ Χανκς στην κινηματογραφική απόδοση του βιβλίου The Circle.
Τον Φεβρουάριου του 2016, η Γουάτσον ανακοίνωσε ότι θα κάνει ένα διάλειμμα ενός έτους απο την υποκριτική. Σχεδιάζει να αφιερώσει αυτόν το χρόνο στην «προσωπική της ανάπτυξη» και στο έργο της σχετικά με τα δικαιώματα των γυναικών.
Η δεύτερη μεγάλη επιτυχία της ήταν ο πρωταγωνιστικός ρόλος στο Beauty and the Beast το 2017.
Το 2019 κυκλοφόρησε η ταινία Μικρές κυρίες της Γκρέτα Γκέργουιγκ, στην οποία η Γουότσον συμπρωταγωνιστεί με τους Σίρσα Ρόναν, Φλόρενς Πιου, Ελάιζα Σκάνλεν, Λόρα Ντερν, Τιμοτέ Σαλαμέ και Μέριλ Στριπ.
Μόντελινγκ
Το 2008, ο βρετανικός τύπος ανέφερε ότι η Γουάτσον θα αντικαταστούσε την Κίρα Νάιτλι ως το πρόσωπο του οίκου μόδας Chanel, αλλά αυτό διαψεύστηκε και από τις δύο πλευρές. Τον Ιούνιο του 2009, μετά από φήμες αρκετών μηνών, η Γουάτσον επιβεβαίωσε ότι θα συνεργαζόταν με τον οίκο μόδας Burberry ως το πρόσωπο της Φθινοπωρινής/Χειμωνιάτικης καμπάνιας του 2009. Για τη συνεργασία αυτή εκτιμάται ότι έλαβε εξαψήφια αμοιβή. Επίσης εμφανίστηκε στην Ανοιξιάτική/Καλοκαιρινή καμπάνια του Burberry για το 2010 μαζί με τον αδερφό της Άλεξ, τους μουσικούς Τζορτζ Κρεγκ και Ματ Γκίλμουρ και το μοντέλο Μαξ Χαρντ. Τον Φεβρουάριο του 2011, η Γουάτσον βραβεύτηκε με το Βραβείο Style Icon από τη Βρετανική Έκδοση του περιοδικού Elle της Βίβιεν Γουέστγουντ. Η Γουάτσον συνέχισε την ενασχόληση της με τη μόδα όταν ανακοίνωσε το Μάρτιο του 2011 ότι είχε επιλεγεί ως το πρόσωπο της μάρκας καλλυντικών Lancôme.
Το Σεπτέμβριο του 2009, η Γουάτσον ανακοίνωσε τη συνεργασία της με τη μάρκα ρούχων δικαίου εμπορίου People Tree. Η Γουάτσον εργάστηκε ως δημιουργική σύμβουλος της People Tree για τη δημιουργία της ανοιξιάτικης κολεξιόν ρούχων, που κυκλοφόρησε το Φεβρουάριο του 2010. Το στυλ της ήταν εμπνευσμένο από τη νότια Γαλλία και το Λονδίνο. Η κολεξιόν, η οποία χαρακτηρίστηκε από την εφημερίδα The Times ως «πολύ έξυπνη» παρά τη «σιωπηλή ελπίδα τους ότι [αυτή] θα μπερδευόταν στο πρώτο εμπόδιο που θα συναντούσε», δημοσιεύθηκε ευρέως σε περιοδικά όπως το Teen Vogue, το Cosmopolitan και το People. Η Γουάτσον, η οποία δεν πληρώθηκε για τη συνεργασία, παραδέχθηκε ότι ο ανταγωνισμός για την κολεξιόν ήταν ελάχιστος, αλλά υποστήριξε ότι «Η μόδα αποτελεί ένα καλό μέσο ενδυνάμωσης των ανθρώπων και απόκτησης δεξιοτήτων. Αντί να δωρίσεις χρήματα για φιλανθρωπία μπορείς να βοηθήσεις τους ανθρώπους αγοράζοντας τα ρούχα που φτιάχνουν και υποστηρίζοντας τα πράγματα για τα οποία είναι υπερήφανοι». Ακόμη, πρόσθεσε «Νομίζω ότι οι νέοι άνθρωποι όπως εγώ συνειδητοποιούν όλο και περισσότερο τα ανθρωπιστικά ζητήματα που περιβάλλουν τη γρήγορη μόδα και θέλουν να κάνουν καλές επιλογές, αλλά δεν υπάρχουν πολλές επιλογές εκεί έξω». Η Γουάτσον συνέχισε τη συνεργασία της με τη People Tree, με την κυκλοφορία της Φθινοπωρινής/Χειμωνιάτικης συλλογής για το 2010.
Η Γουάτσον έχει συμπεριληφθεί έξι διαδοχικές χρονιές στη λίστα του ανδρικού περιοδικού FHM με τις 100 Πιο Σέξι Γυναίκες. Πρωτοεμφανίστηκε στη λίστα, η οποία ψηφίζεται από τους αναγνώστες, το 2007, καταλαμβάνοντας την 98η θέση. Τις επόμενες χρονιές κατατάχτηκε 33η, 47η, 29η, 23η και το 2012, 64η.
Εκπαίδευση
Αφότου τελείωσε το σχολείο, η Γουάτσον διέκοψε τις σπουδές της για ένα χρόνο για να αφοσιωθεί στα γυρίσματα της ταινίας Ο Χάρι Πότερ και οι Κλήροι του Θανάτου (Harry Potter and the Deathly Hallows) που ξεκινούσαν το Φεβρουάριο του 2009, αλλά δήλωσε ότι θέλει σίγουρα να πάει στο πανεπιστήμιο. Η εφημερίδα The Providence Journal σε δημοσίευμά της ανέφερε ότι η Γουάτσον είχε επιβεβαιώσει ότι διάλεξε το Πανεπιστήμιο Μπράουν που βρίσκεται στο Πρόβιντενς του Ρόουντ Άιλαντ. Τον Μάρτιο του 2011, μετά από 18 μήνες στο πανεπιστήμιο, η Γουάτσον ανακοίνωσε ότι θα αναβάλλει τις σπουδές της για «ένα εξάμηνο ή δύο», ώστε να μπορέσει να συμμετάσχει πιο ενεργά στην προώθηση του 2ου μέρους της τελευταίας ταινίας Χάρι Πότερ, καθώς και σε άλλα πρότζεκτ. Η Γουάτσον φοίτησε στο Πανεπιστήμιο της Οξφόρδης στην Αγγλία για το ακαδημαϊκό έτος 2011-12. Στις 25 Μαΐου 2014, η Γουάτσον αποφοίτησε απο το Πανεπιστήμιο Μπράουν με πτυχίο στην Αγγλική Λογοτεχνία και δημοσίευσε φωτογραφία της από την τελετή στο λογαριασμό της στο twitter.
Προσωπική ζωή
Τον Ιανουάριο του 2014, η Γουάτσον ξεκίνησε να βλέπει τον Ματ Τζάνεϊ, παίκτη του ράγκμπι του Πανεπιστημίου της Οξφόρδης, τον οποίο γνώρισε σε ένα αγώνα το Δεκέμβριο.
Η Γουάτσον έχει δηλώσει ότι είναι φεμινίστρια. Έχει προωθήσει την εκπαίδευση για τα κορίτσια με τις επισκέψεις της στο Μπανγκλαντές και τη Ζάμπια. Τον Ιούλιο του 2014, ανακηρύχθηκε Πρέσβειρα Καλής Θελήσεως της υπηρεσίας «Ο.Η.Ε. Γυναίκες» του Οργανισμού Ηνωμένων Εθνών. Η καμπάνια για την ισότητα των φύλων την οποία δημιούργησε ονομάζεται He for She.
Εξωτερικοί σύνδεσμοι
Κατηγορία:Αγγλίδες ηθοποιοί κινηματογράφου Κατηγορία:Άγγλοι ακτιβιστές Κατηγορία:Άγγλοι φεμινιστές Κατηγορία:Βρετανοί μοντέλα
Βοεβόδας
Βοεβόδας (ή βοϊβόδας) είναι τίτλος που έφεραν στρατιωτικοί και πολιτικοί διοικητές επαρχιών στις σλαβικές χώρες και την Ευρωπαϊκή Οθωμανική Αυτοκρατορία. Ο όρος βοεβόδας είναι σλαβικής προέλευσης και προέρχεται από τη λέξη vojevoda, που στα παλαιοσλαβικά ήταν ο bellidux, δηλαδή ο αρχηγός του στρατού, αλλά πάντοτε είχε ευρύτερο περιεχόμενο.
Ετυμολογία της λέξης
Η λέξη προέρχεται από το σλαβικό (voi+voditi= στρατός+οδηγώ), πολ. Wojed(e).
Σύνοψη - Ιστορικό
Κατά την βυζαντινή περίοδο, αποδιδόταν κυρίως σε στρατιωτικούς ηγέτες σλαβικών λαών, ιδιαίτερα της Βαλκανικής χερσονήσου. Στη μεσαιωνική Σερβία σήμαινε υψηλόβαθμο διοικητή και την παραμονή της οθωμανικής κατάκτησης τον κυβερνήτη στρατιωτικής περιοχής. Στην οθωμανική περίοδο ο βοεβόδας ήταν τίτλος που έφερε αξιωματούχος της επαρχίας, οι αρμοδιότητες του οποίου σχετίζονταν με την διοίκηση την ασφάλεια και την είσπραξη των φόρων περιοχής με ειδικό καθεστώς. Σύμφωνα με το χρονικό της μονής της Βουτσάς, ο σλαβικός τίτλος «Βοεβόδας», που επικράτησε σε μερικές περιοχές της Ηπείρου και της Θεσσαλίας, πριν την κατάκτηση τους από τους Οθωμανούς, δήλωνε τον ηγέτη πατριάς ή κοινότητας βλαχικής. Τον ίδιο τίτλο έφερε και ο εκάστοτε Οθωμανός αξιωματούχος που επόπτευε τη «Χώρα Μετζόβου»
Κατά τους μεσαιωνικούς χρόνους, τον τίτλο του βοεβόδα, που αντιστοιχούσε προς αυτόν του δούκα ή του πρίγκηπα, έφεραν οι άρχοντες της Τρανσυλβανίας. Αργότερα, έτσι αποκαλούνταν οι διοικητές της Μολδαβίας και της Βλαχίας. Στην Πολωνία, βοεβόδας ονομάζονταν οι διοικητές των επαρχιών, ενώ στη Σερβία οι ευγενείς γαιοκτήμονες. Ο τίτλος αυτός υπήρχε και στο Μαυροβούνιο, όπου δινόταν στους ανωτέρους αξιωματικούς του στρατού. Οι Τούρκοι ονόμαζαν βοεβόδες αρχικά τους ηγεμόνες που διόριζε η Υψηλή Πύλη στη Μολδαβία και στη Βλαχία και αργότερα όλους τους διοικητές των επαρχιών της Ευρώπης, καθώς και τους τοποτηρητές και αντιπροσώπους των τιτλούχων διοικητών.
Επί μέρους θέματα
Σταδιακά, η λέξη άρχισε να χρησιμοποιείται για να χαρακτηρίζει τον κυβερνήτη μιας επαρχίας. Η περιοχή που διοικεί ο βοεβόδας είναι περισσότερο γνωστή ως Βοεβοντίνα, ή Βοΐβοντίνα. Σήμερα στην Πολωνία ο όρος wojewoda αναφέρεται στον διορισμένο από την κεντρική κυβέρνηση διοικητή μιας επαρχίας (województwo - βογιεβούτζτβο).
Ο τίτλος αυτός χρησιμοποιούνταν κατά τον Μεσαίωνα σε Βουλγαρία, Βοημία, Βοσνία, Κροατία, Τρανσυλβανία, Πολωνία, Σερβία, Μολδαβία, Λουσατία, Μοσχοβία, Βλαχία, Βολυνία, Νόβγκοροντ, Κράτος των Ρως. Αργότερα ο τίτλος αναφερόταν στον ανώτατο στρατιωτικό διοικητή σε Μαυροβούνιο και Σερβία, αλλά και στο Βασίλειο της Σερβίας. Στα μεσαιωνικά ρουμανικά πριγκηπάτα της Μολδαβίας και της Βλαχίας ο βοεβόδας αποτελούσε μέρος του επίσημου τίτλου του εκάστοτε πρίγκηπα ή ηγεμόνα, ως απόδειξη του δικαιώματος διοίκησης του στρατεύματος. Στην τουρκοκρατούμενη Ελλάδα βοεβόδας (voyvoda) καλούνταν μετά τον 17ο αιώνα ο μέχρι τότε αποκαλούμενος σούμπασης (subasϊ), διοικητής περιφέρειας (σουμπασιλίκι). Οι δύο τίτλοι χρησιμοποιούνταν εναλλακτικά για την διοικητική οργάνωση του χώρου της Ευρυτανίας και της Πελοποννήσου. Η διοικούμενη περιφέρειεα ονομαζόταν βοϊβοντικό ή βοϊβονταλίκι, όπως στο Μεσολόγγι.
Παραπομπές
Κατηγορία:Οθωμανικοί τίτλοι Κατηγορία:Ιστορία της Βουλγαρίας Κατηγορία:Ιστορία της Λιθουανίας Κατηγορία:Ιστορία του Μαυροβουνίου Κατηγορία:Ιστορία της Μολδαβίας Κατηγορία:Ιστορία της Ρουμανίας Κατηγορία:Ιστορία της Πολωνίας Κατηγορία:Ιστορία της Σερβίας Κατηγορία:Τίτλοι ευγενείας
Πλατάνι Αχαΐας
Το Πλατάνι είναι χωριό της πρώην επαρχίας Πατρών του Νομού Αχαΐας. Σήμερα είναι τοπική κοινότητα του πρώην δήμου Ρίου με 481 μόνιμους κατοίκους. Βρίσκεται 14 χλμ βορειοανατολικά της Πάτρας σε υψόμετρο 200 μέτρων περίπου. Το όνομα οφείλεται στα πολλά πλατάνια που έχει η περιοχή.
Ιστορία
Στην περιοχή του Πλατανίου έχουν βρεθεί πλήθος αρχαιολογικών ευρημάτων που δείχνουν συνεχόμενη κατοίκηση από την αρχαιότητα έως σήμερα. Στην περιοχή πιστεύεται σύμφωνα με την περιγραφή του Παυσανία ότι βρισκόταν η αρχαία Αργυρά. Σε ύψωμα κοντά στο χωριό έχουν βρεθεί κατάλοιπα αρχαίου οικισμού και σε άλλες θέσεις νεκροταφείο, ερείπια τειχισμένου βυζαντινού ναού ενώ διασώζεται ο ναός του Αγίου Νικολάου του 11ου αιώνα. Σύμφωνα με κάποιους αρχαιολόγους, παρ' όλο που η περιοχή δεν έχει ανασκαφεί πλήρως, τον 2ο με 4ο αιώνα έγινε μετακίνηση πληθυσμού από την αρχαία πόλη λόγω των πλημμυρών του Σέλεμνου σε άλλες γειτονικές και ασφαλείς θέσεις, όπως στο σημερινό Πλατάνι.
Πεντόζη
Η πεντόζη είναι ένας μονοσακχαρίτης με πέντε άτομα άνθρακα. Η πεντόζη οργανώνεται σε δύο ομάδες: την αλδοπεντόζη, η οποία έχει ως χαρακτηριστική ομάδα την αλδεΰδη στη θέση 1. Η χαρακτηριστική θέση της κετοπεντόζης είναι η κετόνη στη θέση 2 ή 3. Στο κύτταρη, η πεντόζη έχει υψηλότερη μεταβολική σταθερότητα σε σχέση με την εξόζη.
Πλατάνι Αχαΐας
Ιστορία
Το 1912 με την διοικητική μεταρρύθμιση που προέβλεπε τη διάλυση των Δήμων έγινε οικισμός της Κοινότητας Αγίου Βασιλείου. Το 1925 αποσπάται από την κοινότητα Αγίου Βασιλείου και γίνεται ανεξάρτητη κοινότητα έως το 1997 οπότε με το Σχέδιο Καποδίστριας γίνεται δημοτικό διαμέρισμα του Δήμου Ρίου. Μετά την εφαρμογή του προγράμματος Καλλικράτης (το 2011) εντάχθηκε στο Δήμο Πατρέων της περιφέρειας Δυτικής Ελλάδος.
Πεντόζη
Αλδοπεντόζες
Οι αλδοπεντόζες έχουν τρία στερεογονικά κέντρα. Ως εκ τούτου, οκτώ (23) διαφορετικά στερεοϊσομερή μπορούν να εμφανιστούν. Η ριβόζη είναι συστατικό του ριβονουκλεϊκού οξέως, ενώ η συγγενική δεοξυριβόζη είναι συστατικό του δεοξυριβονουκλεϊκού οξέως. Οι φωσφορισμένες πεντόζες είναι σημαντικά προϊόντα του φωσφορικού μονοπατιού της πεντόζης. Το σημαντικότερο προϊόν είναι η ριβόζη 5-φωσφάτο, το οποίο χρησιμοποιείται στη σύνθεση των νουκλεοτιδίων και των νουκλεϊκών οξέων. Άλλο ένα σημαντικό προϊόν είναι η ερυθρόζη 4-φωσφάτο, το οποίο χρησιμοποιείται στη σύνθεση των αρωματικών αμινοξέων.
Πλατάνι Αχαΐας
Βιβλιογραφία
Κατηγορία:Χωριά του νομού Αχαΐας Κατηγορία:Δήμος Ρίου Κατηγορία:Δήμος Πατρέων
Πεντόζη
Κετοπεντόζες
Οι 2-κετοπεντόζες έχουν δύο στερεογονικά κέντρα και ως εκ τούτου, τέσσερα (22) διαφορετικά στερεοϊσομερή μπορούν να εμφανιστούν. Οι 3-κετοπεντόζες είναι σπάνιες.
Δεοξυσάκχαρα
Η μία υπάρχουσα δεοξυπεντόζη έχει δύο στερεοϊσομερή: επομένως δύο στερεοϊσομερή μπορούν να εμφανιστούν.
Ιδιότητες
Οι χαρακτηριστικές ομάδες των αλδεϋδών και των κετονών σε αυτούς τους υδατάνθρακες αντιδρούν με τις γειτονικές χαρακτηριστικές ομάδες υδροξυλίου για να σχηματίσουν ενδομοριακές ημιακετάλες και ημικετάλες, αντίστοιχα. Η προκύπτουσα δομή δαχτυλιδιών σχετίζεται με το φουράνιο, και ονομάζεται φουρανόζη.
Ένα πολυμερές αποτελούμενο από σάκχαρα πεντόζης λέγεται πεντοζάνη.
Δοκιμές για πεντόζες
Οι πιο σημαντικές δοκιμές για πεντόζες βασίζονται στην μετατροπή της πεντόζη σε φουρφουράλη, η οποία στη συνέχεια αντιδρά με χρωμοφόρη. Στο τεστ πεντοζών του Τόλενς (το οποίο δεν πρέπει να συνδέεται με το αντιδραστήριο Τόλενς για τη μείωση των σακχάρων) το δαχτυλίδι της φουρφουράλης αντιδρά με φλωρογλουκινόλη για να παραγάγει μια χρωματισμένη ένωση. Στο τεστ του Μπιάλ η πεντόζη αντιδρά με ορκινόλη. Στα διάφορα τεστ, οι πεντόζες αντιδρούν πολύ πιο έντονα και γρήγορα από τις εξόζες.
Παραπομπές
Κατηγορία:Βιολογία
Πολ Όστερ
Ο Πολ Μπέντζαμιν Όστερ (Paul Benjamin Auster, Νιούαρκ, 3 Φεβρουαρίου 1947) είναι Αμερικανός συγγραφέας και θεωρείται ένας από τους σημαντικότερους σύγχρονους συγγραφείς παγκοσμίως. Είναι µέλος της Αµερικανικής Ακαδηµίας Τεχνών και Γραµµάτων και τα βιβλία του έχουν μεταφραστεί σε περισσότερες από σαράντα γλώσσες.
Βιογραφία
Ο Πολ Όστερ γεννήθηκε από εβραίους γονείς πολωνικής καταγωγής, τον Σάμουελ και την Κουίνι. Πήγε σχολείο στο Μέιπλγουντ (Maplewood) και αποφοίτησε από το Λύκειο Columbia High. Σπούδασε φιλολογία στο Πανεπιστήμιο της Κολούμπια. Μετά το τέλος των σπουδών του, και αφού μπάρκαρε για κάποιο χρονικό διάστημα με ένα δεξαμενόπλοιο, πήγε στη Γαλλία, όπου αφοσιώθηκε στη μελέτη σύγχρονων Γάλλων ποιητών. Όλο αυτό το διάστημα έγραφε κυρίως ποιήματα, που όμως δεν κατάφερε να δημοσιεύσει. Το 1974 επιστρέφει στη Νέα Υόρκη και πιάνει δουλειά σ' έναν μεγάλο εκδοτικό οίκο, ως υπεύθυνος των μεταφράσεων από τα γαλλικά. Αυτή την εποχή δημοσιεύει ορισμένα από τα ποιήματά του και μεταφράσεις Γάλλων συγγραφέων, όπως των Στεφάν Μαλαρμέ και Τζόζεφ Ζουμπέρ.
Του έχει απονεμηθεί ο τίτλος του Εταίρου από το Εθνικό Κληροδότημα των Η.Π.Α. για τις Τέχνες, τόσο για τον πεζό λόγο όσο και για την ποίηση. Το 1990 του απονεμήθηκε το βραβείο Μόρτον Ντάπουν Ζέιμπελ από την Αμερικανική Ακαδημία και το Ινστιτούτο Τεχνών και Γραμμάτων. Το 2006 του απονεμήθηκε το βραβείο του Πρίγκιπα των Αστουριών για τη λογοτεχνία.
Είναι επίσης αντιπρόεδρος του Αμερικάνικου Κέντρου PEN (Pen American Centre).
Συγγραφή
Το πρώτο του πεζογραφικό βιβλίο ως Πολ Όστερ δημοσιεύτηκε το 1979 (είχαν προηγηθεί κάποιες ποιητικές συλλογές που όμως πέρασαν σχεδόν απαρατήρητες). Έχει τίτλο Η επινόηση της μοναξιάς και είναι γραμμένο σε πρόζα. Σημειώνει αξιόλογη επιτυχία και τ' όνομά του αρχίζει να γίνεται γνωστό. Ωστόσο, όταν, έχοντας πια αποφασίσει οριστικά να εγκαταλείψει την ποίηση για χάρη της πεζογραφίας, προσπαθήσει να εκδώσει ένα μυθιστόρημα, τη Γυάλινη Πόλη, το βιβλίο θα απορριφθεί από δεκάδες εκδοτικούς οίκους πριν τελικά ένας μικρός εκδοτικός οίκος της Καλιφόρνιας το αναλάβει. Η επιτυχία είναι ακαριαία. Οι κριτικές τον εγκωμιάζουν και το βιβλίο έχει θεαματικές πωλήσεις.
Ακολούθησαν τα βιβλία Φαντάσματα και Κλειδωμένο Δωμάτιο, που μαζί με τη Γυάλινη Πόλη συνθέτουν την Τριλογία της Νέας Υόρκης. Και τα τρία βιβλία, όπως και άλλα του Όστερ, έχουν μεταφραστεί στα ελληνικά.
Οι ιστορίες του φαίνονται ιστορίες μυστηρίου, αλλά δεν είναι απλές, αστυνομικές ιστορίες. Ο Όστερ χρησιμοποιεί την αστυνομική ιστορία για να αναζητήσει υπαρξιακά θέματα και ερωτήσεις γύρω από την ταυτότητα, δημιουργώντας έτσι το δικό του μεταμοντέρνο στιλ γραφής. Η αναζήτηση της ταυτότητας απασχόλησε τον Όστερ και στα μετέπειτα μυθιστορήματά του. Στα επόμενα βιβλία του βλέπουμε επίσης να επικεντρώνει το βάρος του στο ρόλο των συμπτώσεων και των τυχαίων γεγονότων στη ζωή και επίσης σε ανθρώπους που βρίσκονται αναγκασμένοι να δουλέψουν για κάποιο μεγαλύτερο σχέδιο κάποιου αγνώστου, το οποίο σχέδιο δεν μπορούν να καταλάβουν επακριβώς.
Διάφορα Στοιχεία
Ο Όστερ έγραψε τους στίχους στο τραγούδι "Natty Man Blues" για το άλμπουμ As Smart As We Are του νεοϋρκέζικου συγκροτήματος One Ring Zero.
Το 2006 ο Όστερ σκηνοθέτησε την ταινία The Inner Life of Martin Frost. Γυρίστηκε στη Λισαβόνα της Πορτογαλίας και πρωταγωνιστούσε η κόρη του, η Σόφι.
Το άλμπουμ του Michael Mantler με τίτλο Hide and Seek χρησιμοποιεί φράσεις του Όστερ, από το ομώνυμο θεατρικό του.
Ο Jeff Gardner έχει κυκλοφορήσει ένα άλμπουμ με τίτλο The Music of Chance, με μουσική εμπνευσμένη από το έργο του συγγραφέα.
Το τραγούδι του Fionn Regan με τίτλο Put a Penny in the Slot κάνει αναφορά στον Όστερ και το βιβλίο του Τιμπουκτού.
Εξωτερικοί σύνδεσμοι
Κατηγορία:Αμερικανοί ποιητές Κατηγορία:Αμερικανοί μυθιστοριογράφοι Κατηγορία:Αμερικανοί θεατρικοί συγγραφείς Κατηγορία:Αμερικανοί σεναριογράφοι Κατηγορία:Αμερικανοί σκηνοθέτες Κατηγορία:Αμερικανοί μεταφραστές Κατηγορία:Αμερικανοί λαογράφοι Κατηγορία:Αμερικανοί δοκιμιογράφοι
Εξισορρόπηση συσσωρευτή (μπαταρίας)
μικρογραφία|300x300εσ| Συσκευή εξισορρόπησης μπαταρίας μικρογραφία|300x300εσ| Επαφές σε μια μπαταρία ηλεκτρικού εργαλείου DeWalt 20V Max (18V XR in Europe). Οι επαφές C1 – C4 συνδέονται με τα μεμονωμένα κελιά της μπαταρίας και χρησιμοποιούνται από το φορτιστή για την εξισορρόπηση της μπαταρίας. Η εξισορρόπηση συσσωρευτή (μπαταρίας) (αγγλ: battery balancing) και η αναδιανομή συσσωρευτή (αγγλ: battery redistribution) αναφέρονται σε τεχνικές που βελτιώνουν τη διαθέσιμη χωρητικότητα μιας μπαταρίας αποτελούμενης από πολλά κελιά (συστοιχία κελιών), συνήθως εν σειρά και αυξάνουν τη διάρκεια της μπαταρίας μέχρι την αποφόρτιση. Ένας εξισορροπιστής (αγγλ.: balancer) συσσωρευτή ή ένας σταθεροποιητής (αγγλ. regulator) συσσωρευτή είναι μια ηλεκτρική συσκευή σε μια συστοιχία κελιών που πραγματοποιεί εξισορρόπηση. Οι εξισορροπιστές βρίσκονται συχνά σε συστοιχίες κελιών ιόντων λιθίου σε λάπτοπ, ηλεκτρικά οχήματα κ.λπ.
Αρχές
Συνήθως, τα εκάστοτε κελιά σε μια μπαταρία έχουν μεταξύ τους διαφορετικές χωρητικότητες και μπορεί να βρίσκονται σε διαφορετικά επίπεδα κατάστασης φόρτισης (αγγλ. state of charge, SOC). Αυτό συμβαίνει εξαιτίας μεταβολών στην κατασκευή και τη συναρμολόγηση (π.χ. όταν κελιά από μια παραγωγή χρησιμοποιούνται μαζί με κελιά άλλης παραγωγής) και εξαιτίας διαφορετικού "ιστορικού" των κελιών σε μια συστοιχία (π.χ. φόρτιση, αποφόρτιση, έκθεση σε θερμότητα κ.λπ.). Γι' αυτούς τους λόγους, τα κελιά θα διαφέρουν σε ένα βαθμό μεταξύ τους. Κάθε ηλεκτρικό κύκλωμα εξισορροπηστή, λοιπόν, θα πρέπει να μειώνει την επίδραση αυτών των διαφορών για να μεγιστοποιήσει τη διάρκεια ζωής και λειτουργίας της εκάστοτε συστοιχίας. Χωρίς μια κατάλληλη και αποτελεσματική εξισορρόπηση, η αποφόρτιση κατά τη διάρκεια της λειτουργίας θα πρέπει να σταματήσει όταν ένα οποιοδήποτε κελί αποφορτίζεται (ακόμα κι αν τα άλλα δεν έχουν αποφορτιστεί), οπότε και περιορίζεται η ενέργεια που μπορεί να απομαστευθεί αλλά και να επιστραφεί στη συστοιχία.
Χωρίς εξισορρόπηση, το ηλεκτροχημικό στοιχείο (κελί) με τη μικρότερη χωρητικότητα θα αποτελεί πρόβλημα και μάλιστα δυνητικά σοβαρό. Θα μπορεί εύκολα να υπερφορτιστεί ή να υπερ-αποφορτιστεί ενόσω κελιά υψηλότερων χωρητικοτήτων είναι μόνο μερικώς φορτισμένα. Ένα κύκλωμα εξισορρόπησης θα πρέπει να κάνει τέτοιους χειρισμούς ώστε τα κελιά υψηλότερης χωρητικότητας να φορτίζονται/αποφορτίζονται πλήρως, ενώ τα μικρότερης χωρητικότητας κελιά να φορτίζονται/αποφορτίζονται κι αυτά καταλλήλως. Σε μια ορθά εξισορροπημένη συστοιχία, τα κελιά μεγαλύτερης χωρητικότητας θα γεμίζουν και θα αδειάζουν χωρίς να υπερφορτίζονται και να υπερ-αποφορτίζονται αντίστοιχα τα άλλα πιο αδύναμα κελιά. Η εξισορρόπηση μπαταρίας επιτυγχάνεται μεταφέροντας ενέργεια από ή προς το εκάστοτε κελί, μέχρι η κατάσταση φόρτισης (SOC) του κελιού με τη μικρότερη χωρητικότητα να είναι ίσο με την κατάσταση φόρτισης της μπαταρίας
H αναδιανομή συσσωρευτή (αγγλ: battery redistribution) διαχωρίζεται κάποιες φορές από την εξισορρόπηση συσσωρευτή, με το δεύτερο όρο να εννοεί ότι σταματάμε το ταίριασμα των καταστάσεων φόρτισης (SOC) των κελιών μέχρι ενός σημείου (συνήθως το 100% SOC), οπότε η χωρητικότητα της μπαταρίας περιορίζεται μόνο από τη χωρητικότητα του πιο αδύναμου κελιού. Η τελευταία έννοια κατηγοροποιείται επίσης και ως παθητική εξισορρόπηση (passive balancing).
Ένας πλήρες σύστημα διαχείρισης μπαταρίας (Battery Management System, BMS) μπορεί να περιλαμβάνει ενεργητική εξισορρόπηση καθώς επίσης και παρακολούθηση της θερμοκρασίας, της φόρτισης και άλλες χαρακτηριστικά για τη μεγιστοποίηση της ζωής μιας συστοιχίας συσσωρευτών.
Οι επαναφορτιζόμενες μπαταρίες ιόντων λιθίου είναι μάλλον από τις πιο ευαίσθητες σε υπερφόρτιση, υπερθέρμανση, ακατάλληλα επίπεδα φόρτισης κατά τη διάρκεια της αποθήκευσης και σε άλλες μορφές κακομεταχείρισης, από τα είδη μπαταριών που χρησιμοποιούνται συνήθως. Ο λόγος είναι ότι οι διάφορων τύπων μπαταρίες λιθίου είναι επιρρεπείς σε χημικές βλάβες (π.χ. μοριακή διάσπαση κ.λπ.) μόνο με πολύ μικρές υπερτάσεις (δηλ. μερικών μιλιβόλτ) κατά τη διάρκεια της φόρτισης ή περισσότερο ρεύμα φόρτισης από αυτό που μπορεί να ανεχθεί η εσωτερική χημεία της μπαταρίας στο εκάστοτε σημείο του κύκλου φόρτισης / αποφόρτισης. Η θερμότητα επιταχύνει αυτές τις ανεπιθύμητες, αλλά μέχρι στιγμής αναπόφευκτες, χημικές αντιδράσεις και η υπερθέρμανση κατά τη φόρτιση υπερενισχύει αυτά τα φαινόμενα. μικρογραφία| Διαφορετικές καταστάσεις φόρτισης σε μια συστοιχία κελιών. Το κελί 5 έχει χαμηλότερη χωρητικότητα. Το κελί 5 έχει υψηλό ρυθμό αυτο-εκφόρτισης Η εξισορρόπηση μπορεί να είναι ενεργητική ή παθητική. Ο όρος ρυθμιστής συσσωρευτή αναφέρεται συνήθως μόνο σε συσκευές που διενεργούν παθητική εξισορρόπηση.
Στην παθητική εξισορρόπηση, μέρος της ενέργεια από το πιο φορτισμένο στοιχείο αντλείται και διαχέεται ως θερμότητα, συνήθως μέσω αντιστάσεων.
Στην ενεργητική εξισορρόπηση, η ενέργεια αντλείται από το πιο φορτισμένο κελί και μεταφέρεται στα λιγότερο φορτισμένα κελιά, συνήθως μέσω μετατροπέων με βάση πυκνωτή, επαγωγέα ή εν γένει DC-DC μετατροπέων.
Η εξισορρόπηση μπαταρίας μπορεί να γίνει χρησιμοποιώντας μετατροπείς DC-DC με καθεμιά από τις παρακάτω 3 τοπολογίες:
Τυπικά, η ισχύς που διαχειρίζεται κάθε DC-DC μετατροπέας είναι λίγες τάξεις μικρότερη από την ισχύ που διαχειρίζεται η συστοιχία ως σύνολο.
Παραπομπές
Κατηγορία:Μετατροπή ενέργειας
Τζον Σιταράς
Ο Τζον Σιταράς (Αγγλικά: John Sitaras) είναι Ελληνοαμερικάνος επαγγελματίας γυμναστής, ο δημιουργός της Μεθόδου Σιταρά (Sitaras Method) και ο ιδρυτής του Sitaras Fitness στην πόλη της Νέας Υόρκης. Η μέθοδος που ανέπτυξε προϋποθέτει ένα αρχικό ολοκληρωμένο σύστημα αξιολόγησης παρόμοιο με μία γενική ιατρική εξέταση, έτσι ώστε να σχεδιαστούν εξατομικευμένες ρουτίνες σύμφωνα με τη γενετική ικανότητα, τη φυσική κατάσταση, την υγεία και τους στόχους του κάθε μαθητή ξεχωριστά. Η αξιολόγηση επαναλαμβάνεται σε τακτά χρονικά διαστήματα ταυτόχρονα με την πρόοδο των μαθητών, έτσι ώστε να επανεκτιμώνται οι ρουτίνες και να παρακολουθούνται οι σωματικές αλλαγές. Είναι ο προσωπικός γυμναστής πολλών διάσημων προσωπικοτήτων από διάφορους κλάδους, όπως για παράδειγμα ο μεγιστάνας Τζωρτζ Σόρος, ο οικονομολόγος και πρώην Πρόεδρος της Ομοσπονδιακής Κεντρικής Τράπεζας της Αμερικής Πωλ Βόλκερ, ο πρώην Διευθύνων Σύμβουλος της General Electric, ο Τζακ Γουέλς, ο οποίος ανάρρωσε από μυϊκή ατροφία υπό την εποπτεία του Σιταρά, το υψηλόβαθμο στέλεχος επιχειρήσεων Ντέιβιντ Γκέφεν ή ο πρωταθλητής του NASCAR, ο Τζίμι Τζόνσον, ο οποίος ήταν ο πρώτος οδηγός αγώνων που πήρε τον τίτλο του Αθλητή της Χρονιάς από το Associated Press και που έχει κερδίσει πέντε συνεχόμενα πρωταθλήματα.
Τα πρώτα χρόνια
Ο Τζον Σιταράς γεννήθηκε στην Ελλάδα, στο νησί Χίος το 1972. Η οικογένειά του μετανάστευσε στην Αμερική όταν ήταν 3 μηνών και εγκαταστάθηκε στο Μπρούκλιν. Μεγάλωσε σε μία σκληρή γειτονιά, βιώνοντας τη βία των συμμοριών. Έχοντας επίγνωση του λεπτού παρουσιαστικού του, άρχισε το κτίσιμο του σώματός του στα 17 του χρόνια, συμμετέχοντας σε διαγωνισμούς bodybuilding ήδη από το πρώτο έτος, ενώ τερμάτισε τέταρτος στον πρώτο περιφερειακό διαγωνισμό που συμμετείχε το 1992. Την ίδια περίοδο γράφτηκε στο Κολέγιο του Μπρούκλιν, όπου παρακολούθησε μαθήματα προ-ιατρικής, συμπεριλαμβανομένης ψυχολογίας και διατροφής. Το 1993 λόγω οικονομικών δυσκολιών εγκατέλειψε τις σπουδές για να επικεντρωθεί στο bodybuilding.
Sitaras Fitness
Τα πρώτα χρόνια της καριέρας του ως επαγγελματίας γυμναστής, ο Τζον Σιταράς δημιούργησε το δικό του σύστημα και καθώς αυτό έβρισκε ανταπόκριση στο κοινό ξεκίνησε το σχεδιασμό για να ανοίξει το δικό του γυμναστήριο. Το σχέδιό του χρηματοδοτήθηκε από κάποιους επώνυμους πελάτες του από τη Wall Street, οι οποίοι έβαλαν περίπου 1,5 εκατομμύρια δολάρια κι έτσι το γυμναστήριο του ΣΙταρά, το Sitaras Fitness, άνοιξε τον Νοέμβριο του 2007, στην άνω ανατολική πλευρά, στο Μανχάταν. Γρήγορα εξελίχθηκε σε έναν τόπο όπου μαζεύονταν πολλές προσωπικότητες από διάφορους κλάδους, όπως για παράδειγμα ο μεγιστάνας Τζωρτζ Σόρος, ο οικονομολόγος και πρώην Πρόεδρος της Ομοσπονδιακής Κεντρικής Τράπεζας της Αμερικής Πωλ Βόλκερ, ο πρώην Διευθύνων Σύμβουλος της General Electric Τζακ Γουέλς, το υψηλόβαθμο στέλεχος επιχειρήσεων Ντέιβιντ Γκέφεν ή ο πρωταθλητής του NASCAR Τζίμι Τζόνσον.
Εκτός από το πρόγραμμα γυμναστικής, το γυμναστήριο έγινε ένας τόπος άτυπης συνάντησης των μελών. Ταυτόχρονα, παρουσιάστηκε η ανάγκη προσαρμογής των χρονοδιαγραμμάτων έτσι ώστε τα άτομα που δεν συμβαδίζουν με τον εταιρικό κόσμο να γυμνάζονται διαφορετικές ώρες. Ο Σιταράς σημείωσε σε μία συνέντευξή του ότι είναι προσεκτικός και ξεχωρίζει «τα άτομα που έρχονται για τους λάθος λόγους», όπως για παράδειγμα για συγχρωτισμό με διάσημους καλλιτέχνες. Επίσης προσέθεσε ότι δεν είναι όλοι οι πελάτες του διάσημοι. Το κύριο κριτήριο για την αποδοχή ενός νέου πελάτη είναι να έχει πραγματικό κίνητρο και να παίρνει το πρόγραμμα στα σοβαρά.
Τον Δεκέμβριο του 2008, μέσα στις συνθήκες πτώσεως της οικονομίας, προέκυψε διαφορά μεταξύ των μετόχων. Τρία από τα εννέα μέλη του Διοικητικού Συμβουλίου θέλησαν να γίνουν σημαντικές αλλαγές στο γυμναστήριο με στόχο να αυξηθεί ο αριθμός των μελών και τα έσοδα. Προσπάθησαν να καθαιρέσουν τον Σιταρά από τη θέση του Διευθύνοντος Συμβούλου, να μειώσουν το μερίδιό του από το 53% που ήταν και να μετατρέψουν το γυμναστήριο σε μια επιχείρηση όπως και οι υπόλοιπες του χώρου. Οι υπόλοιποι μέτοχοι τάχθηκαν με το μέρος του Σιταρά και οι τρεις διαφωνούντες εξαγοράστηκαν. Ο αριθμός των μελών παρέμεινε σταθερός το 200 (μέχρι και τον Μάρτιο του 2012 υπήρχαν 144 μέλη).